**UPITNIK O POLITIČKOJ IZLOŽENOSTI**

Prilikom uspostavljanja poslovnog odnosa sa strankama, a sukladno članku 46. Zakona o sprječavanju pranja novca i financiranja terorizma (Narodne novine, br. 108/17 i 39/19), OTP invest društvo za upravljanje fondovima d.o.o. (dalje u tekstu: Društvo) u obvezi je utvrditi jesu li stranka ili stvarni vlasnik stranke politički izložena osoba, odnosno član uže obitelji ili bliski suradnik politički izložene osobe.

Osobne podatke (dalje u tekstu: Podaci) navedene u ovom upitniku, Društvo, kao voditelj obrade osobnih podataka, prikuplja i obrađuje za potrebe pružanja usluge kupnje i prodaje udjela u investicijskim fondovima. Ako ulagatelj ne želi priopćiti Podatak koji je obvezan ili priopći takav netočan podatak, Društvo može odbiti uspostaviti poslovni odnos s ulagateljem. Podatke Društvo može dostaviti državnim ili drugim tijelima s javnim ovlastima, u skladu s njihovim zakonskim ovlastima, uključujući, ali ne ograničavajući se na Hrvatsku agenciju za nadzor financijskih usluga, Hrvatsku narodnu banku, Ured za sprječavanja pranja novca i porezna tijela Republike Hrvatske, kao i da navedena tijela u skladu sa svojim zakonskim ovlastima tako dobivene podatke mogu dati na korištenje drugim nadležnim tijelima. Osim toga, Društvo Podatke može razmjenjivati sa svojim ugovornim partnerima kada je to potrebno za ispunjenje zakonskih obveza Društva što je detaljnije objašnjeno u Politici zaštite osobnih podataka (dalje u tekstu: Politika) Društva. Podaci se čuvaju u skladu s odrebama Zakona o sprječavanju pranja novca i financiranja terorizma.

Stranka u svakom trenutku može tražiti uvid u svoje podatke koje je Društvo prikupilo, izmjenu podataka, ograničavanje obrade ili brisanje podataka te može uložiti prigovor službeniku za zaštitu osobnih podataka na e-mail adresu: zastita.podataka@otpinvest.hr. Sva prava navedena su detaljnije u Politici objavljenoj na internetskoj stranici Društva.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Politički izložena osoba** je svaka fizička osoba koja djeluje ili je u proteklih najmanje 12 mjeseci djelovala na istaknutoj javnoj dužnosti u državi članici ili trećoj državi, uključujući i članove njezine uže obitelji i osobe za koje je poznato da su bliski suradnici politički izložene osobe.

**Članovi uže obitelji** politički izložene osobe su:

1. bračni drug ili osoba s kojom je politički izložena osoba u izvanbračnoj zajednici te osoba s kojom je politički izložena osoba u životnom partnerstvu ili osoba s kojom je politički izložena osoba u neformalnom životnom partnerstvu;
2. djeca i njihovi bračni drugovi ili osobe s kojima su djeca politički izložene osobe u izvanbračnoj zajednici te osobe s kojima su djeca politički izložene osobe u životnom partnerstvu ili osobe s kojima su djeca politički izložene osobe u neformalnom životnom partnerstvu;
3. roditelji politički izložene osobe.

**Bliski suradnik** politički izložene osobe je svaka fizička osoba:

1. za koju je poznato da ima zajedničko stvarno vlasništvo nad pravnom osobom ili pravnim uređenjem ili bilo koje druge bliske poslovne odnose s politički izloženom osobom ili
2. koja je jedini stvarni vlasnik pravne osobe ili pravnoga uređenja za koje je poznato da su osnovani za dobrobit politički izložene osobe.

Vezano uz provođenje i poštivanje odredbi Zakona o sprječavanju pranja novca i financiranja terorizma, molimo Vas da korektno odgovorite na sljedeća pitanja:

|  |  |  |  |  |  |
| --- | --- | --- | --- | --- | --- |
| 1 | Jeste li predsjednik države ili vlade, ministar, zamjenik ili pomoćnik ministra, državni tajnik? | | | DA | NE |
| 2 | Jeste li izabrani član zakonodavnog tijela? | | | DA | NE |
| 3 | Jeste li član upravnog tijela političke stranke ? | | | DA | NE |
| 4 | Jeste li sudac vrhovnog, ustavnog ili drugi visoki pravosudni dužnosnik protiv čijih odluka, osim u iznimnim slučajevima, nije moguće koristiti pravne lijekove? | | | DA | NE |
| 5 | Jeste li ste sudac revizorskih sudova ili član savjeta središnje banke? | | | DA | NE |
| 6 | Jeste li veleposlanik, otpravnik poslova ili visoki časnik oružanih snaga? | | | DA | NE |
| 7 | Jeste li član upravnog ili nadzornog odbora pravne osobe koja je u vlasništvu ili većinskom vlasništvu države ili osoba koja obavlja jednakovrijednu funkciju? | | | DA | NE |
| 8 | Jeste li ste općinski načelnik, gradonačelnik, župan ili njihov zamjenik izabran na temelju zakona kojim se uređuju lokalni izbori u Republici Hrvatskoj? | | | DA | NE |
| 9 | Jeste li ste direktor, zamjenik direktora, član odbora ili osoba koja obavlja jednakovrijednu funkciju u međunarodnoj organizaciji? | | | DA | NE |
| 10 | Jeste li član uže obitelji gore/prethodno navedenih osoba (1 – 9): | | |  |  |
| 1. bračni drug/u izvanbračnoj zajednici | | | DA | NE |
| 1. u životnom partnerstvu/u neformalnom životnom partnerstvu | | | DA | NE |
| 1. dijete ili druga osoba iz točke 2. definicije „članova uže obitelji“ | | | DA | NE |
| 1. roditelj politički izložene osobe? | | | DA | NE |
| 11 | Jeste li bliski suradnik gore/prethodno navedenih osoba (1 – 9)? | | | DA | NE |
| 12 | U slučaju da ste politički izložena osoba molimo navedite: | | | | |
| 1. datum imenovanja ili vrijeme obavljanje predmetne funkcije: | |  | | |
| 1. izvor imovine koja je ili će biti predmet poslovnog odnosa ili transakcije: |  | | | |

Potpisom ovog upitnika:

* potvrđujem da su u njemu navedeni podaci istiniti te ovlašćujem Društvo da provjeri sve ovdje navedene podatke;
* dajem svoju nedvojbenu, neopozivu i izričitu suglasnost Društvu na poduzimanje svih radnji vezanih uz obradu i razmjenu mojih osobnih podataka navedenih u ovom upitniku, a sukladno odredbama Opće uredbe o zaštiti podataka;
* izjavljujem da sam suglasan/na da Društvo može pohraniti podatke iz ovog upitnika u svoje baze podataka, da ih može razmjenjivati sa svojim ugovornim partnerima, te društvima koja su vlasnički povezana s Društvom;
* izjavljujem da sam upoznat/a sa svrhom prikupljanja mojih osobnih podataka tj. da ih Društvo prikuplja u svrhu koja je zakonom propisana;
* izjavljujem da sam upoznat/a s identitetom voditelja obrade osobnih podataka – Društvo, svrhom obrade kojoj su podaci namijenjeni te da me je voditelj obavijestio o kategorijama primatelja osobnih podataka i mogućim posljedicama uskrate davanja podataka;
* izjavljujem da preuzimam obvezu obavijestiti Društvo o svakoj promjeni bilo kojeg osobnog podatka kojeg sam potpisom ovog dokumenta stavio/la istom na raspolaganje i ovlastio/la ga za korištenje.

|  |  |
| --- | --- |
| Ime i prezime stranke: |  |
| OIB: |  |
| Vlastoručni potpis stranke: |  |
| Mjesto i datum: |  |